I danskekongens fravær kollapset det danske imperiet, og da danskene selv var så trøtte av krig og korstog ga de lunken støtte til forsøkene på å befri kongen og hans sønn. Etter Slaget ved Mölln startet forhandlingene som endte med løslatelse av kongen og prinsen, juledag 1225, etter tre års fangenskap mot en uhyre stor løsesum samt dronning Berengarias medgift. Den holstenske greveslekten Schauenberg vendte tilbake til deres tapte besittelser, og de nordtyske fyrstene brøt ut av deres vasallforhold med Danmark, etter å ha tvunget kongen til å inngå avtaler.